‘પિંક’નું કાસ્ટિંગ એકદમ પર્ફેક્ટ છે. તાપસી પન્નુ, કીર્તિ કુલ્હારી અને નવોદિત ઍન્ડ્રિયા તેરિયાંગ એકેક ઇમોશનને પર્ફેક્ટ્લી રિફ્લેક્ટ કરે છે. તેમની વચ્ચેની સ્ટ્રૉન્ગ ઇમોશનલ કૅરિંગ કેમિસ્ટ્રી આપણને સતત તેમના માટે ચિંતા કરતા કરી મૂકે છે. ફિલ્મની વાર્તા અને લાંબા કોર્ટકેસને કારણે આપણને ‘પિંક’ સહેજે ‘દામિની’ની યાદ અપાવે; પરંતુ ‘દામિની’થી વિપરીત અહીં ત્રણેય છોકરીઓની સામે જે પ્રકારની દલીલો થાય છે, તેઓ જે સ્થિતિમાં મુકાય છે એ તેમને એકદમ રિયલ બનાવી રાખે છે. તેમનાં પાત્રોમાં ભારોભાર ડ્રામા હોવા છતાં ક્યાંય ફિલ્મી કે લાઉડ લાગતાં નથી.